Vedtægter

Vedtægter for Københavns Fødevarefællesskab
Foreningens navn er Københavns Fødevarefællesskab f.m.b.a. Foreningens hjemsted er Københavns Kommune.
 * § 1 FORENINGENS NAVN OG HJEMSTED**

Foreningens formål er at at give alle adgang til et sæsonbetonet udbud af bæredygtige, friske, sunde og velsmagende fødevarer, der er produceret så lokalt som praktisk muligt, med fokus på højest mulig kvalitet, og derved bidrage til udviklingen af et økologisk bæredygtigt samfund. Det gør vi ved at Medlemmerne deltager i de aktiviteter, som de hver især har interesse for og lyst til.
 * § 2 FORENINGENS FORMÅL**
 * 1) støtte avlere til at udvikle og producere alsidige økologiske og biodynamiske fødevarer ved at handle direkte og betale en fair pris.
 * 2) distribuere fødevarer til egne medlemmer, afdelinger og lokale arrangementer.
 * 3) drive lagre og lokalafdelinger, hvor vi slæber og pakker fødevarer.
 * 4) minimere emballage, energi, ressourcer og spild, maksimere genbrug samt værne om miljøet.
 * 5) besøge avlerne og hjælpe dem med praktisk arbejde.
 * 6) lave arrangementer og formidle og fremme viden om økologi, fødevarer, tilberedning og forbrug.
 * 7) støtte opbygningen af lokale fællesskaber, der har en åben og demokratisk struktur, hvor alle er velkomne – uanset baggrund.

Ingen deltagere i foreningen hæfter personligt, uden begrænsning og solidarisk.
 * § 3 HÆFTELSE**

Stk. 1. Enhver, der kan støtte foreningens formål, kan optages som medlem. indmeldelse sker ved betaling af kontingent for indeværende år. Stk. 2. Alle medlemmer forpligter sig til at følge de af generalforsamlingen fastsatte medlemskrav.
 * § 4 MEDLEMMER**

Et medlem udtræder automatisk af foreningen, når der ikke længere betales kontingent. Udtrædelse kan frit ske ved henvendelse i lokalafdelingen.
 * § 5 UDTRÆDEN**

Stk. 1 Bestyrelsen består af 5 medlemmer, valgt på den årlige ordinære generalforsamling. Stk. 2 Valgperioden er 2 år. Hvert år vælges 2 henholdsvis 3 bestyrelsesmedlemmer. Genvalg kan finde sted. Bestyrelsen konstituerer sig med en formand og to kasserere. Stk. 3 Yderligere vælges der op til 2 suppleanter. Stk. 4 I tilfælde af frafald blandt bestyrelsesmedlemmer og suppleanter er bestyrelsen selvsupplerende frem til næste generalforsamling.
 * § 6 BESTYRELSEN**

Foreningen tegnes udadtil af formanden og én kasserer i forening.
 * § 7 TEGNINGSREGEL**

Stk. 1 Generalforsamlingen består af alle foreningens medlemmer og er foreningens øverste myndighed. Ordinære generalforsamling skal afholdes inden for 5 måneder efter regnskabsårets afslutning. Stk. 2 Indkaldelse til ordinær generalforsamling skal ske med 4 ugers varsel via foreningens hjemmeside. Stk. 3. Alle deltagere, der har betalt kontingent for indeværende år, har én stemme på generalforsamlingen. Der kan ikke stemmes ved fuldmagt. Stk. 4. Dagsordenen for den ordinære generalforsamling skal mindst indeholde følgende punkter: Stk. 5. Forslag, der ønskes behandlet på generalforsamlingen og forslag til vedtægtsændringer skal være bestyrelsen i hænde senest 14 dage før generalforsamlingen. Alle forslag og dagsorden offentliggøres på foreningens hjemmeside og via foreningens elektroniske nyhedsbrev senest 7 dage før generalforsamlingen. Stk. 5a. Foreningens budget og regnskab skal være bestyrelsen i hænde senest 4 uger før generalforsamlingen og offentliggøres på foreningens hjemmeside og via foreningens elektroniske nyhedsbrev senest 3 uger før generalforsamlingen. Stk. 6. Generalforsamlingen ledes af en dirigent, der ikke må være medlem af bestyrelsen. Stk. 7. Ved beslutninger tilstræbes konsensus. Hvis generalforsamlingens dirigent finder dette umuligt, kan forslag vedtages med 2/3 flertal og ved håndsoprækning. Vedtægtsændringer kan dog kun ske med 3⁄4 flertal. Skriftlig afstemning anvendes dog, når det begæres af blot én mødedeltager. Ved personvalg, hvor der er foreslået flere end det antal, der skal vælges, foretages altid skriftlig afstemning. Ved sådanne personvalg anvendes reglen om pointmetoden.
 * § 8 GENERALFORSAMLINGEN**
 * 1) Valg af stemmetællere
 * 2) Valg af dirigent
 * 3) Formalia og forretningsorden, herunder gennemgang af konsensus-beslutningsproces.
 * 4) Bestyrelsens beretning
 * 5) Regnskabsaflæggelse og fremlæggelse af budget
 * 6) Fastsættelse af kontingent
 * 7) Behandling af indkomne forslag
 * 8) Valg af bestyrelse
 * 9) Valg af ekstern revisor
 * 10) Eventuelt

Stk. 1. Ekstraordinær generalforsamling kan afholdes, når bestyrelsen finder det nødvendigt, og skal afholdes, når mindst 100 af foreningens medlemmer fremsætter skriftlig begrundet anmodning om det overfor bestyrelsen. I sådanne tilfælde skal generalforsamlingen afholdes senest fire uger efter, at bestyrelsen har modtaget anmodningen. Stk. 2. Indkaldelsesfristen for en ekstraordinær generalforsamling er 2 uger, og med angivelse af det eller de emner, der ønskes behandlet.
 * § 9 EKSTRAORDINÆR GENERALFORSAMLING**

Kontingentet fastsættes på generalforsamlingen og gælder for efterfølgende regnskabsår.
 * § 10 KONTINGENT**

Stk. 1. Foreningens regnskabsår følger kalenderåret. Stk. 2. Eventuelt overskud anvendes til at fremme foreningens formål.
 * § 11 ØKONOMI OG OVERSKUD**

Foreningen kan opløses på en ekstraordinær generalforsamling, lovligt varslet og indkaldt med dette formål. Stk. 1. Opløsning af foreningen kan kun finde sted med 3/4 flertal af de fremmødte medlemmer på to hinanden følgende generalforsamlinger, hvoraf den ene skal være ordinær. Stk. 2. Foreningens formue skal i tilfælde af opløsning anvendes i overensstemmelse med de i § 2 fastsatte formål eller til andre almennyttige formål. Beslutning om den konkrete anvendelse af formuen træffes af den opløsende generalforsamling.
 * § 12 OPLØSNING**

Vedtaget på foreningens ordinære generalforsamling d. 26. april 2014.